VENDIM
Nr. 17, datë 18.1.2023

PËR NGARKIMIN E AGJENCISË KOMBËTARE TË PLANIFIKIMIT TË TERRITORIT, SI ORGAN QENDROR BLERËS, PËR REALIZIMIN E KONKURSIT TË PROJEKTIMIT PËR PROJEKTIDETË E RIKONCEPTIMIT TË KOMPLEKSEVE SPORTIVE TË STADIUMEVE NË QYTETET E DURRËSIT, KORÇËS DHE VLORËS

Në mbështetje të nenit 100 të Kushtetutës dhe të pikës 2, të nenit 53, të ligjit nr. 162/2020, “Për prokurimin publik”, me propozimin e ministrit të Arsimit dhe Sportit, Këshilli i Ministrave

VENDOSI:

1. Ngarkimin e Agjencisë Kombëtare të Planifikimit të Territorit (AKPT), si organ qendror blerës, për realizimin e konkursit të projektimit për projektidetë e rikonceptimit të komplekseve sportive, si më poshtë vijon: 
a) Stadiumi “Niko Dovana”, Durrës;
b) Stadiumi “Skënderbeu”, Korçë;
c) Stadiumi “Flamurtari”, Vlorë.
2. Ngarkohen Ministria e Arsimit dhe Sportit dhe Agjencia Kombëtare e Planifikimit të Territorit për zbatimin e këtij vendimi.

